钦定古今图书集成/历象汇编/乾象典/第024卷 > 《史记》 > 《天官书》
## 钦定古今图书集成/历象汇编/乾象典/第024卷 > 《史记》 > 《天官书》

《北斗七星》，所谓“璇玑玉衡，以齐七政。”

〈注〉索隐曰：马融注《尚书》云：“七政者，北斗七星，各有所主。第一曰主日法天；第二曰主月法地；第三曰命火”，谓荧惑也；第四曰煞土，谓填星也；第五曰伐水，谓辰星也；第六曰危木，谓岁星也；第七曰罚金，谓太白也。日月五星各异，故名曰七政也。

察日月之行，以揆岁星顺逆。

正义曰：晋灼云：“太岁在四仲，则岁行三宿；太岁在四孟四季，则岁行二宿，二八十六，三四十二，而行二十八宿。十二岁而周天。” 索隐曰：姚氏案《天官古》云“岁星一曰应星，一曰经星，一曰纪星。” 《物理论》云“岁行一次谓之岁星。” 则十二岁而星一周天也。

曰“东方木，主春日甲乙。”

正义曰：《天官》云：“岁星者，东方木之精，苍帝之象也。” 岁星农官，主五谷。《天文志》云：春日甲乙，四时春也。五常仁，五事貌也。

其趋舍而前曰“赢”，退舍曰“缩。”

《索隐》曰：“趋” 音聚，谓促也。

以摄提格岁，岁阴左行在寅，岁星右转居丑。正月，与
斗、牵牛晨出东方，名曰“监德”，色苍苍有光。

索隐曰：太岁在寅，岁星正月晨出东方。按《尔雅》，“岁在寅为摄提格。” 李巡云：“言万物承阳起，故曰摄提格。格，起也。” 监德岁星在寅，正月晨见东方之名。

“岁星出东行十二度，百日而止。反逆行，逆行八度，百
日复东行。岁行三十度十六分度之七，率日行十二
分度之一，十二岁而周天。”出常东方，以晨，入于西方，
用昏单阏岁。

索隐曰：在卯也。岁星二月晨出东方，《尔雅》云：“卯为单阏。” 李巡云：“阳气推万物而起，故曰单阏。” 单，尽也。阏，止也。

岁阴在卯，星居子。以二月与婺女、虚、危晨出，曰“降入
大，有光。”

《索隐》曰：“降入岁星，三月晨见东方之名” ，其馀准此。

《执徐岁》：岁阴在晨，星居亥，以三月居与营室、东壁晨
出，曰“青章。青章，甚章。”

索隐曰：《尔雅》“辰为执徐。” 李巡云：“伏蛰之物，皆振舒而出，故曰执徐。” 执，蛰也。徐，舒也。

《大荒骆岁》：

索隐曰：《尔雅》云：“在巳为大荒骆。” 姚氏云：“言万物皆炽盛而大出，霍然落落，故曰荒骆也。”

岁阴在巳，星居戌。以四月与奎、娄、胃、昴晨出，曰《跰踵
熊》。熊赤色，有光。

徐广曰：“跰踵。一曰路嶂。”《索隐》曰：“《天文志》作路。”字诂云。今作踵也。《正义》曰：跰，白边反。踵，之勇反。

《敦牂岁》。

索隐曰：《尔雅》云：“在干为敦牂。” 孙炎云：“敦，盛也。牂，壮也。言万物盛壮。” 韦昭云：“敦音顿。”

岁阴在午，星居酉。以五月与胃、昴、毕晨出，曰《开明》，炎
炎有光。

徐广曰：“开明，一曰天津。” 《索隐》曰：“《天文志》作启明。” 《正义》曰：炎，盐验反。

叶《洽岁》。

索隐曰：《尔雅》云：“在未为叶洽。” 李巡云：“阳气欲化万物，故曰协洽。” 协，和也。洽，合也。

岁阴在未，星居申。以六月与《觜、觿》参晨出，曰“长列，昭
昭有光。”

《正义》曰：觜，子斯反。觿，胡规反。

《涒滩》岁：岁阴在申，星居未。以七月与东井、与鬼晨出，
曰“大音。昭昭白。”

素隐曰：《尔雅》云：“在申为涒滩。” 李巡云：“涒滩，物吐秀倾垂之貌。” 涒，他昆反。滩，他丹反。

作《鄂岁》。

索隐曰：《尔雅》云：“在酉为作鄂。” 李巡云：“作鄂，皆物芒枝起之貌。” 鄂音愕。案：下文云“作，作有芒” ，则李巡解亦近。《天文志》作詻，音五恪反，与《史记》及《尔雅》并异。

岁阴在酉，星居午。以八月与柳、七星、张晨出，曰“为长
王，作作，有芒。”

《阉茂岁》：岁阴在戌，星居巳。以九月与翼、轸晨出，曰“天
睢”，白色，大明。

索隐曰：《尔雅》云：“在戌曰阉茂。” 孙炎云：“万物皆蔽冒，故曰阉茂。” 阉，蔽也。茂，冒也。《天文志》作“掩茂。” 睢音吁唯反。

《大渊献岁

索隐曰：《尔雅》云：“在亥为大渊献。” 孙炎云：“渊，深也。大献万物于深。” 谓盖藏之于外也。

岁阴在亥，星居辰。以十月与角、亢晨出，曰《大章》。

徐广曰：“一曰大星。” 《索隐》曰：“《天文志》亦作大星。”

苍苍然，星若跃，而阴出旦，是谓“正平。”

《困敦》岁：岁阴在子，星居卯。以十一月与氐、房心晨出，
曰“天泉”元，色甚明。

索隐曰：《尔雅》云：“在子为困敦。” 孙炎云：“困敦，混沌也。言万物初萌，混沌于黄泉之下。”

赤《奋若》岁。

索隐曰：《尔雅》云：“在丑为赤奋若。” 李巡云：“言阳气奋迅。若，顺也。”

岁阴在丑，星居寅。以十二月与尾、箕晨出，曰“天皓。”黫。
然黑色甚明。

索隐曰：“皓” 音昊，《汉志》亦作“昊。” 黫音乌闲反。

“岁星一曰摄提，曰重华，曰应星，曰纪星。”营室为清庙，
岁星庙也。

察刚气以处荧惑。

徐广曰：“刚，一作罚。” 《索隐》曰：姚氏引《广雅》，“荧惑谓之执法。” 《天官占》云：“荧惑，方伯象，司察妖孽。” 则徐云察罚气为是。《春秋纬文耀钩》云：“赤帝赤熛怒之神为荧惑，位南方。” 晋灼云：“常以十月入太微，受制而出行，列宿司无道，出入无常也。”

曰“南方火，主夏日丙丁。”

徐广曰：“荧惑为理，外则理兵，内则理政。” 《正义》曰：《天官志》云：“荧惑为执法之星，其行无常，主死丧，大鸿胪之象，主甲兵，大司马之义。司骄奢乱孽，执法官也。其精为风伯，或童儿歌谣嬉戏也。”

法出东行十六舍而止，逆行二舍，六旬复东行，自所
止数十舍，十月而入西方，伏行五月出东方。

《晋灼》曰：“伏不见。”

“心为明堂”，荧惑庙也。

《历斗之会》，以定填星之位。

《索隐》曰：晋灼曰：“常以甲辰之元，始建斗，岁镇一宿，二十八岁而周天。” 《广雅》曰：“填星，一名地侯。” 《文耀钩》曰：“镇，黄帝含枢纽之精，其体旋玑，中宿之分也。”

曰中央土，主季夏，日戊己，黄帝主德，女主象也。其一
名曰地侯，主岁。岁行十二度百十二分度之五，日行
二十八分度之一，二十八岁周天。其色黄，光芒。音曰：
黄锺宫。斗为文太室，填星庙，天子之星也。填星出百
二十日而逆西行，西行百二十日，反东行，见三百三
十日而入，入三十日，复出东方。太岁在甲寅，镇星在
东壁，故在《营室》。

察日行以处位太白。

索隐曰：“太白辰出东方曰启明” ，故察日行以处太白之位。《韩诗》云：“太白晨出东方为启明，昏见西方为长庚。” 又孙炎注《尔雅》亦以为“晨出东方，高三丈，命曰启明；昏见西方高三舍，命曰太白。” 正义曰：晋灼云：“常以正月甲寅，与荧惑晨出东方，二百四十日而入。又出西方，二百四十日而入，入三十五日而复出东方。出” 以寅戌，入以丑未。《天官占》云：“太白者，西方金之精，白帝之子，上公大将军之象也。一名殷星，一名大正，一名荧星，一名官星，一名梁星，一名灭星，一名大嚣，一名大衰，一名大爽，径一百里。” 《天文志》云：“其日庚辛，四时秋也，五常义也，五事言也，春见东方以晨，秋见西方以夕也。”

曰“西方，秋，司兵。”月行及天矢，日庚辛，主杀。其出行十
八舍，二百四十日而入，入东方，伏行十一舍，百三十
日。其入西方，伏行三舍，十六日而出，其纪上元。

《正义》曰：“其纪上元” ，是星古历初起上元之法也。

以摄提格之岁，与《营室》“晨出东方，至角而入，与《营室》；
夕出西方，至角而入，与角；晨出入毕与角；夕出入毕
与毕；辰出入箕与毕；夕出入箕与箕；晨出入柳与箕；
夕出入柳与柳；晨出入营室与柳；夕出入营室。”凡出
入东西各五，为八岁，二百二十日。

《徐广》曰：“一云三十二日。”

“复与营室晨出东方。”其大率岁一周天。

《索隐》曰：案《上元》是古历之名，言用《上元纪历》法，则摄提岁而太白与营室晨出东方，至角而入；与营室夕出西方，至角而入。凡出入东西各五，为八岁。二百二十日复与营室晨出东方，大率岁一周天也。

其始出东方，行迟率日半度，一百二十日必逆行一
二，舍上极而反东行，行日一度半，一百二十日入其
庳。近日曰“明星”，柔，高；远日曰“大嚣，刚。”

《徐广》曰：“嚣，一作变。”

其始出西行疾，率日一度半，百二十日上极而行迟，
日半度，百二十日旦入，必逆行一二舍而入其庳。近
日曰“太白”柔，高远日曰“大相”刚。出以辰戌，入以丑未。
其出东为东，入东为北方；出西为西，入西为南方。其
出不经天。太白，白比狼，赤比心，黄比参左肩，苍比参右肩，黑比奎大星。

正义曰：“比，类也。”

亢为疏庙，太白庙也。太白，大臣也，其号上公，其他名
殷星、大正、营星、观星、宫星、明星、大衰、大泽、终星、大相、
天浩、序星、月纬、大司马位。

察日辰之会，以治辰星之位。

正义曰：晋灼云：“常以二月春分见奎、娄，五月夏至见东井，八月秋分见角、亢，十一月冬至见牵牛。出以辰戌，入以丑、未，二旬而入。晨候之东方，夕候之西方也。” 《索隐》曰：“即正四时以治辰星之位” 是也。皇甫谧辰星，一名毚星，或曰钩星。《元命苞》曰：“北方辰星水，生物布其纪，故辰星理四时。” 宋均曰：“辰星正四时之法，得与‘北辰’” 同名也。

曰：“北方水，太阴之精，主冬，日壬癸。”

正义曰：《天官占》云：“辰星，北水之精，黑帝之子，宰相之祥也。一名细极，一名钩星，一名”星一名伺祠，径一百里。亦偏将廷尉象也。《天文志》云：“其日壬癸。四时冬也。五常智也。五事听也。”

是正四时：仲春春分，夕出郊奎、娄、胃东五舍，为齐；仲
夏夏至，夕出郊东井、舆鬼、柳东七舍，为楚；仲秋秋分，
夕出郊角、亢、氐、房东四舍，为汉；仲冬冬至，晨出郊东
方，与尾、箕、斗、牵牛俱西，为中国。其出入常以辰、戌、丑、
未免七命，曰小正。辰星、天搀、安周星、细爽、能星、钩星。

索隐曰：案《广雅》云“辰星谓之免星” ，则辰星之别名。免或作“毚” 也。谓免星凡有七名。命者名也，小正，一也，辰星，二也，天搀，三也，安周星，四也，细爽，五也，能星，六也，钩星，七也。

其出东方，行四舍四十八日，其数二十日而反入于
东方。其出西方，行四舍四十八日，其数二十日而反
入于西方。其一候之，营、室、角、毕、箕、柳。辰星之色，春青
黄，夏赤白，秋青白，冬黄而不明。七星为员官。辰星庙，
蛮夷星也。